กำจัดกลิ่นอย่างเร่งด่วน รักษาความสะอาดอย่างสม่ำเสมอ เปลี่ยนวิถีชีวิต
หากรู้สึกว่าเริ่มมีกลิ่นไม่พึงประสงค์ ให้อาบน้ำเมื่อมีเวลา กลิ่นกายเกิดจากแบคทีเรีย ดังนั้นการชำระล้างร่ายกาย (โดยเฉพาะอย่างยิ่งส่วนที่มีกลิ่น) ช่วยกำจัดกลิ่นให้หายไปได้อย่างรวดเร็ว แต่อย่างไรก็ตามการใช้สบู่และสารชำระล้างที่ช่วยกำจัดแบคทีเรียเป็นสิ่งสำคัญ ไม่ใช่แค่อาบด้วยน้ำเปล่าเพียงอย่างเดียว เมื่ออาบน้ำให้ทำความสะอาดบริเวณใต้วงแขนและเท้าเป็นพิเศษ เนื่องจากสองจุดนั้นก่อให้เกิดกลิ่นเหม็นมากที่สุด ผลิตภัณฑ์ระงับเหงื่อมีคุณสมบัติช่วยยับยั้งสารเคมีบางชนิด (เช่นอะลูมิเนียม) ที่ก่อให้เกิดเหงื่อ ทำให้กลิ่นไม่พึงประสงค์ลดลง ผลิตภัณฑ์ระงับเหงื่อบางชนิดอยู่ได้นานตลอดวัน แต่อาจจำเป็นต้องทาซ้ำเรื่อยๆ เมื่อทำกิจกรรมที่เหงื่อออกมาก เช่น ออกกำลังกาย  ผลิตภัณฑ์ระงับเหงื่อแตกต่างจากผลิตภัณฑ์ระงับกลิ่นกาย ผลิตภัณฑ์ระงับเหงื่อช่วยยับยั้งการขับเหงื่อในขณะที่ผลิตภัณฑ์ระงับกลิ่นกายนั้นกลบกลิ่นกาย เป็นที่ถกเถียงกันมากว่าผลิตภัณฑ์ระงับเหงื่อที่มีส่วนประกอบของอะลูมิเนียมอาจก่อให้เกิดมะเร็งเต้านมหรือโรคอัลไซเมอร์ได้ แต่ไม่มีผลงานวิจัยทางการแพทย์ใดๆ ที่ยืนยันความสัมพันธ์ระหว่างสารดังกล่าวกับการก่อให้เกิดโรค ดังนั้นจึงสามารถใช้ได้อย่างปลอดภัย เหงื่อออกไม่ใช่เรื่องแย่ (เว้นแต่จะออกมากเกินไปจนเกิดปัญหา) คุณไม่ต้องยับยั้งการขับเหงื่อโดยสิ้นเชิงก็ได้ การขับเหงื่อช่วยให้ร่างกายเย็นลง คุณสามารถควบคุมการขับเหงื่อให้ถูกที่ถูกเวลาได้ ผลิตภัณฑ์กำจัดกลิ่นกายช่วยกลบกลิ่นหรือกำจัดกลิ่นไปเลยโดยที่ไม่ทำให้ความชุ่มชื้นหายไป ผลิตภัณฑ์กำจัดกลิ่นกายบางยี่ห้ออยู่ได้นานกว่าแบบอื่น หากต้องการกำจัดกลิ่นกายอย่างรวดเร็วทันใจก็สามารถหาซื้อผลิตภัณฑ์ที่หาได้ง่ายโดยทันที แต่หากต้องการผลิตภัณฑ์ที่ให้กลิ่นสดชื่นและติดทนนาน แนะนำให้ลงทุนเลือกยี่ห้อที่มีคุณภาพสูง หากคุณอยู่บ้านและไม่มีผลิตภัณฑ์กำจัดกลิ่นกายหรือระงับเหงื่อ ให้ผสมไฮโดนเจนเพอร์ออกไซด์ 3 ช้อนชากับน้ำเปล่าหนึ่งถ้วย คนให้ส่วนผสมเข้ากันจากนั้นชุบผ้าสะอาดลงไปแล้วนำมาถูที่บริเวณใต้วงแขนเพื่อกำจัดกลิ่นไม่พึงประสงค์ หากคุณอยู่ในสถานการณ์ที่ต้องกำจัดกลิ่นกายให้เร็วที่สุด สามารถใช้เจลล้างมือแบบไม่ใช้น้ำเพื่อแก้ขัดได้ วิธีการคือ: บีบเจลล้างมือเล็กน้อยลงบนฝ่ามือ ใช้มือถูเจลบริเวณใต้วงแขนทั้งสองข้าง สารทำความสะอาดในเจลล้างมือจะช่วยกำจัดแบคทีเรียที่ก่อให้เกิดกลิ่น หากเหงื่อออกเยอะมากแล้วเกรงว่ากลิ่นจะออก ใช้กระดาษซับมันเพื่อซับเหงื่อออก กระดาษซับมันมีคุณสมบัติดูดซับความชื้นได้ดี ดังนั้นซับใต้วงแขนด้วยกระดาษ (หรือบริเวณอื่นที่มีเหงื่อออก) เพื่อป้องกันกลิ่น สารส้มเป็นแร่ที่มีคุณสมบัติช่วยต่อต้านแบคทีเรีย วิธีการใช้สารส้มเหมือนกันกับใช้ผลิตภัณฑ์กำจัดกลิ่นกาย คือถูก้อนสารส้มบริเวณใต้วงแขน หากมีเหงื่อออก ให้ล้างก้อนสารส้มหลังจากใช้แล้วเพื่อความสะอาด หากต้องเข้าป่าเขาหรือไม่มีผลิตภัณฑ์กำจัดกลิ่นกายหรือระงับเหงื่ออยู่ใกล้ตัวเลย ให้ลองใช้โคลนทาบริเวณใต้วงแขนหรือเท้าจากนั้นปล่อยให้แห้ง หลังจากโคลนแห้งแล้วจึงล้างออก สาเหตุที่ทาโคลนก็เพื่อให้บริเวณที่ส่งกลิ่นแห้งและกำจัดเซลล์ผิวตายแล้วที่อาจเป็นสาเหตุของกลิ่น วิธีใช้โดยทั่วไปเหมือนกับมาสก์โคลน หากคุณไม่ชอบใช้ผลิตภัณฑ์จากห้างร้าน ลองใช้วิธีการแบบธรรมชาติเพื่อกำจัดกลิ่นอย่างรวดเร็ว น้ำส้มสายชูเป็นยาธรรมชาติที่ช่วยต่อสู้กับแบคทีเรียหรือเชื้อราในบริเวณที่มีกลิ่น (เช่นเท้าหรือใต้วงแขน) ฉีดน้ำส้มสายชูขาวหรือแอปเปิลไซเดอร์ในบริเวณที่มีกลิ่นจากนั้นเช็ดให้แห้ง  วอดก้าที่เจือจางแล้วสามารถใช้ฉีดใต้วงแขนได้เช่นกัน Joan Rivers ได้อธิบายว่าเธอได้ใช้วิธีนี้ ถือว่าเป็น เคล็ดลับที่ดาราบรอดเวย์ใช้กันมานานทีเดียว  หากคุณไม่ชอบน้ำส้มสายชูสามารถใช้สารทำความสะอาดจากธรรมชาติเช่น ทีทรีออยล์ หรือ สารสกัดจากต้นวิทซ์ฮาเซลแทนก็ให้ผลเหมือนกันทุกประการ น้ำมะนาวเป็นสารจากธรรมชาติที่ช่วยต่อต้านแบคทีเรียและเชื้อราดังนั้นจึงสามารถใช้ระงับกลิ่นกายได้ วิธีการใช้สามารถเทน้ำมะนาวบนผ้าสะอาดหรือถูซีกมะนาวโดยตรงบนบริเวณที่มีกลิ่น  คุณต้องสังเกตด้วยตนเองว่าจะใช้น้ำมะนาวมากแค่ไหน น้ำมะนาวมีฤทธิ์เป็นกรดซึ่งอาจทำให้ผิวระคายเคืองได้ หากเกิดอาการให้ล้างน้ำมะนาวออก รอเวลาสักสองสามชั่วโมงแล้วจึงลองใหม่โดยใช้น้ำมะนาวให้น้อยลง คุณสามารถเจือจางน้ำมะนาวด้วยการผสมน้ำ ดังที่กล่าวไปแล้วว่าการอาบน้ำช่วยกำจัดกลิ่นได้อย่างรวดเร็ว การอาบน้ำทุกวันช่วยให้รู้สึกสะอาดสดชื่นเมื่อทำกิจกรรมต่างๆ ในแต่ละวัน เมื่อคุณอาบน้ำ: ใช้ผลิตภัณฑ์ขัดผิวสองสามครั้งต่ออาทิตย์ สามารถหาซื้อได้จากร้านขายยาหรือทำที่ขัดผิวเองด้วยวัสดุจากธรรมชาติ แบคทีเรียเจริญเติบโตได้ดีในสภาพอับชื้น มีอาหารสมบูรณ์ อุณหภูมิเหมาะสม มีค่า pH และการอิ่มตัวของโซเดียมที่เอื้ออำนวย สภาพนี้สามารถพบเจอได้ในผิวที่ชื้น พยายามทำให้ตัวแห้งขึ้นเมื่อเริ่มรู้สึกตัวชื้น ไม่ว่าจะเป็นความชื้นที่เกิดจากการอาบน้ำหรือเหงื่อก็ตาม  ใช้ผ้าเช็ดตัวหรือกระดาษซับมันซับเหงื่อและความชื้นออก หลังอาบน้ำให้ทาแป้งที่บริเวณใต้วงแขนเพื่อป้องกันความชื้น วิธีการนี้ใช้ได้กับทั้งชายและหญิง แม้ว่าโดยมากแล้วผู้หญิงจะกำจัดขนใต้วงแขนบ่อยกว่าก็ตาม การกำจัดขนที่ใต้วงแขนช่วยลดกลิ่นได้เนื่องจากขนสามารถกักเก็บกลิ่นได้ง่าย ยิ่งขนน้อยโอกาสเกิดกลิ่นตัวก็จะน้อยลง ผ้าบางชนิดมีส่วนผสมของใยสังเคราะห์ที่ระบายอากาศได้ไม่ดี เว้นแต่จะถูกออกแบบมาอย่างนั้น (เช่นผ้าโพลีเอสเตอร์) หากคุณกังวลเรื่องกลิ่นกายให้เลือกสวม ผ้าฝ้าย ผ้าขนสัตว์ หรือผ้าไหม จะสามารถดูดซับความชื้นและระบายอากาศได้ดีกว่า โอกาสเหงื่อออกและเกิดกลิ่นตัวก็จะน้อยลง คุณสามารถสวมผ้าฝ้ายหรือไหมใต้เสื้อผ้าปกติเพื่อดูดซึมเหงื่อและความชื้น กลิ่นไม่พึงประสงค์จะได้ไม่กระจายออกมาที่เสื้อผ้าชั้นนอก ดังที่กล่าวไปเมื่อครู่นี้ กลิ่นกายสามารถทะลุเสื้อผ้าได้ หากเหงื่อออกมากแล้วทิ้งเสื้อผ้าให้แห้งเองโดยไม่ซัก ก็มีโอกาสเกิดกลิ่นเหม็นอับในวันต่อมาได้ พยายามซักผ้าทุกครั้งที่เหงื่อออก เพื่อให้มีกลิ่นสะอาดสดชื่น ในบางกรณีกลิ่นกายรุนแรงเกิดจากปัญหาที่ตับ ตับขอบคุณอาจไม่สามารถย่อยอาหารบางชนิดได้ ก่อให้เกิดกลิ่นกาย คุณสามารถเพิ่มความแข็งแรงของตับได้เองง่ายๆ หากปัญหาตับยังเรื้อรังแนะนำให้พบแพทย์ทันที วิธีการดูแลตับให้แข็งแรงมีดังนี้:  ทานสารเสริมชีวนะเพื่อเสริมสร้างความแข็งแรงของอวัยวะภายใน ทานเอนไซม์ควบคู่ไปกับมื้ออาหารหรือดื่มแอปเปิลไซเดอร์เพื่อช่วยระบบย่อยอาหาร คลอโรฟิลล์เป็นสารขจัดกลิ่นจากธรรมชาติ สามารถป้องกันการเกิดกลิ่นได้ตลอดวัน อย่าลืมเพิ่มคลอโรฟิลล์ไปในรายการอาหารเสริมของคุณ ความเครียดไปกระตุ้นต่อมอะโพไครน์ เป็นต่อมที่ทำให้เกิดกลิ่นตัว นั่นหมายความว่าเมื่อคุณรู้สึกกังวล โกรธ หรือเครียด กลิ่นกายก็จะเพิ่มขึ้น  การนั่งสมาธิอาจช่วยกำจัดความตึงเครียดได้ นั่งสมาธิทุกวันเป็นเวลา 15 นาทีจะพบว่าสามารถจัดการกับความเครียดได้ดีขึ้น (ปัญหากลิ่นกายก็จะดีขึ้น) เล่นโยคะก็เป็นการลดความเครียดทีดีเช่นกัน โดยเฉพาะอย่างยิ่งเมื่อกลิ่นกายเกิดจากปัญหาการทำงานของตับหรืออาหารที่ทานเข้าไป การทำความสะอาดร่างกายด้วยการดีทอกซ์สามารถช่วยได้ นอกจากจะลดกลิ่นตัวแล้วยังทำให้มีกลิ่นที่สะอาดสดชื่นอีกด้วย ดีทอกซ์มีหลายประเภท ปรึกษาแพทย์ประจำตัวก่อนเริ่มทำดีทอกซ์ชนิดใดก็ตาม โดยเฉพาะประเภทที่ชำระล้างอย่างลึกซึ้ง ยิ่งคุณมีโรคประจำตัวยิ่งจำเป็นมาก ดื่มน้ำมากๆ ตลอดวันสามารถช่วยชำระล้างสารพิษได้ อีกทั้งยังช่วยให้สุขภาพดี ลดกลิ่นตัวได้ โดยปกติผู้หญิงต้องการน้ำ 2.2 ลิตรต่อวัน ในขณะที่ผู้ชายต้องการ 3 ลิตร ถึงจะฟังดูขัดต่อความรู้สึกเนื่องจากการออกกำลังกายทำให้เหงื่อออก การออกกำลังกายมากๆ สามารถช่วยลดกลิ่นกายในระยะยาวได้ การออกกำลังกายทำให้ร่างกายขับสารพิษที่ก่อให้เกิดกลิ่นออกมาในรูปของเหงื่อ อย่างไรก็ตาม อย่าลืมอาบน้ำหลังจากออกกำลังกายและเช็ดตัวให้แห้งดังที่กล่าวไปแล้ว หากคุณได้ลองปฏิบัติตามวิธีการที่กล่าวมาทั้งหมดแล้ว แต่ยังไม่สามารถกำจัดกลิ่นกายได้ คุณอาจมีปัญหาสุขภาพที่อาจเป็นต้นเหตุของกลิ่นไม่พึงประสงค์ พบแพทย์หรือแพทย์ผิวหนังเพื่อขอคำปรึกษาและรักษาให้ตรงจุด คุณอาจมีภาวะกลิ่นตัวแรงซึ่งทำให้เกิดกลิ่นตัวมากกว่าปกติ  แพทย์สามารถสั่งผลิตภัณฑ์กำจัดเหงื่อในรูปของยา ยาเหล่านี้ทำให้ผิวหนังระคายเคืองได้ตรวจสอบให้มั่นใจว่าคุณมีความจำเป็นทางการแพทย์ที่ต้องใช้ยานั้นจริงๆ (เช่น ภาวะกลิ่นตัวแรง หรือ ภาวะเหงื่อออกมาก) โบทอกซ์สามารถปิดกั้นต่อมเหงื่อและระงับไม่ให้เหงื่อออก คุณไม่จำเป็นต้องทำโบทอกซ์หากไม่มีความจำเป็นทางการแพทย์ เนื่องจากมีราคาสูงมากและเจ็บปวด อีกทั้งยังส่งผลแค่ไม่กี่เดือนซึ่งไม่ได้ช่วยแก้ปัญหาระยะยาว
อาบน้ำชำระล้างร่างกาย. ใช้ผลิตภัณฑ์ระงับเหงื่อ. ใช้ผลิตภัณฑ์กำจัดกลิ่นกายเพื่อกลบกลิ่นทันที. ใช้ไฮโดนเจนเพอร์ออกไซด์. ใช้เจลล้างมือถูใต้วงแขน. ใช้กระดาษซับมัน. ถูสารส้มบริเวณที่เกิดกลิ่น. ใช้โคลนทาบริเวณที่ส่งกลิ่นมากที่สุด. ฉีดบริเวณที่มีกลิ่นด้วยน้ำส้มสายชู. ใช้น้ำมะนาวเจือจาง. อาบน้ำเป็นประจำ. อย่าปล่อยให้ผิวอับชื้น. กำจัดขนใต้วงแขนเป็นประจำ. สวมเสื้อผ้าที่ระบายอากาศได้ดี. ซักผ้าบ่อยๆ. รักษาตับให้แข็งแรง. ทานอาหารเสริมที่มีส่วนผสมของต้นอ่อนข้าวสาลีหรือคลอโรฟิลล์. ขจัดความเครียด. ทำดีทอกซ์. รักษาร่างกายให้ชุ่มชื้น ไม่ขาดน้ำ. ออกกำลังกายสม่ำเสมอ. ปรึกษาแพทย์หากกลิ่นกายเป็นปัญหาเรื้อรัง.
https://www.wikihow.com/Eliminate-Body-Odor https://www.wikihow.com/Eliminate-Body-Odor https://www.wikihow.com/Eliminate-Body-Odor
Finding Fast Relief from Odor Practicing Good Hygiene to Eliminate Body Odor Making Lifestyle Changes to Eliminate Odor